Ljubljana, 04.07.2012

**ZAPISNIK SESTANKA DELOVNE SKUPINE**

**ZA IZVEDBO PRENOSA PRISTOJNOSTI NASIONALNIH ULN LICENC IZ CAA NA LZS**

1. **Začetek sestanka:**
* ob 18:30 v prostorih LZS na naslovu Tržaška ulica 2, 1000 Ljubljana
1. **Prisotni:**  **Odsotni:**
* Ivo Boscarol - Vilijem Očko
* Dalibor Vukovič - Valter Faganelj
* Matevž Lenarčič - Marjan Belinc
* Bojan Sajovic - Danilo Kovač
* Samo Šenica
* Robert Latin
* Domen Grauf
* Rado Jelen
* Miro Lebar
1. **Dnevni red:**
2. Ugotovitev stanja Komisije ULN pri LZS
3. Razdelitev funkcij
4. Razno
5. **Povzetek sestanka:**
6. Ugotovitev stanja Komisije ULN pri LZS:
	* Formiranje pooblaščencev za Kolibri značke (tekmovanja)
	* Aktivnosti v zadevi dopolnitev Pravilnika o ULN
	* Aktivnosti v zadevi prenosa pooblastil iz CAA na LZS (nacionalne licence)

V zvezi z navedenimi točkami so sprejeti naslednji **SKLEPI**:

* Potrdi se dosedanji namen Komisije za ULN pri LZS o intenzivnem nadaljevanju vseh aktivnosti prenosa pooblastil iz CAA na LZS (nacionalne ULN licence).
* Definirajo se področja prenosa pooblastil za: plovnost ULN zrakoplovov, licenciranje (šolanje, izdaja in podaljševanje licenc), vzletišča. Področje serijske in amaterske gradnje zrakoplov naj ostane v pristojnosti CAA.
* Posamezni člani delovne skupine naj do 01.08.2012 pridobijo in delovni skupini dostavijo podatke o načinu prenosa in delovanja za sosednje oz. bližnje države: Lebar Miro-Madžarska in Slovaška, Sajovic Bojan-Italija.
* Do 13. julija 2012 naj posamezni člani delovne skupine pošljejo podatke o obstoječih inštruktorjih, ki bi bili pripravljeni in usposobljeni za praktično izvajanje del in nalog na zadevnem področju – Komisija ULN bo izvedla natančnejši izbor.
* Delovanje delovne skupine se organizira na način, da se bo skupina sestajala 10 x letno (1x mesečno, razen julij-avgust in december).
* Aktivnosti v zadevi dopolnitve Pravilnika o ULN se formalno odvijajo dalje, vendar ne intenzivno, saj bo po prenosu pristojnosti potrebno izdelati nove pravilnike po posameznih področjih.
* Zadani rok izvedbe prenosa pristojnosti je 01.06.2013.
1. Razdelitev funkcij:
	* Potrditev podpredsednika Komisije ULN pri LZS
	* Imenovanje in potrditev predsednikov posameznih podkomisij (šport, varnost in izobraževanje)

V zvezi z navedenimi točkami so sprejeti naslednji **SKLEPI**:

* Za podpredsednika Komisije za ULN pri LZS se imenuje in potrdi Robert LATIN (Letalski klub KOČEVJE);
* Za predsednika podkomisije za izobraževanje znotraj Komisije za ULN pri LZS se imenuje in potrdi Dalibor VUKOVIČ (Letalski klub KOČEVJE).
* Za predsednike podkomisij za šport in varnost se izvede korenspodenčni način predlaganja in imenovanja najprimernejših kandidatov.
1. Razno:
	* Do 01.08.2012 se zberejo podatki o načinu delovanja ostalih bližnjih državah.
	* Imenovanje in potrditev predsednikov posameznih podkomisij (šport, varnost in izobraževanje) se izvede korenspodenčno.
	* Ob prejemu vseh informacij o načinu delovanja sosednjih – bližnjih letalskih zvez se po potrebi izvede korekcija že izdelanega organigrama;
	* Samo Šenica pridobi podatke o možnostih dogovora sosednjih držav o sklenitvi sporazumov o medsebojnem priznavanju licenc in prostega letenja
	* Naslednji sestanek delovne skupine je planiran za 29. avgusta 2012
	* Dalibor Vukovič je predstavil opcije bistveno cenejših zavarovanja pri konkurenčnih zavarovalnicah – Alianz in danih popustov v primeru kolektivnega zavarovanja preko LZS (cena za ULN motorno letalo 399,00 €)
	* Lebar Miro pripravi predlog o notranji vsebinski delitvi ULN (motorni zmaji) z vsebinskim predlogom.
	* Neformalno je podan tudi predlog o možnosti poravnave potnih stroškov članov delovne skupine – oddaljenost.

Sestanek končan ob 20:15.

 **Predsednik Komisije ULN, Domen Grauf**